**OTVORENA PRVA LIDL PRODAVNICA U POŽEZI**

**Prva Lidl prodavnica u Požezi otvorena je jutros u 8:00 časova, na adresi Knjaza Miloša 50. Svečanim presecanjam vrpce početak rada prodavnice obeležili su predstavnici kompanije Lidl Srbija i predsednik opštine Požega, Đorđe Nikitović. Jedinstveno iskustvo kupovine i asortiman najboljeg odnosa cene i kvaliteta, po čemu je Lidl prepoznatljiv u Srbiji i u svetu, od danas je dostupan i Požežanima u njihovom kraju.**

Široki rafovi, veliki parking, kao i minimalno zadržavanje u redovima na kasi čine jedinstveno iskustvo kupovine, po kome je Lidl prepoznatljiv. Pored redovnih akcija, Lidl je povodom otvaranja spremio i specijalne, slavljeničke cene, do više od 40% popusta na određene proizvode.

*„Prodavnica u Požezi doprineće još bržem razvoju maloprodaje u ovom delu Srbije i omogućiti stanovnicima iz grada i okoline da sada lakše dođu do potrebnih proizvoda, uz značajne uštede kućnog budžeta. Obećali smo visok kvalitet proizvoda i najpovoljnije cene za naše potrošače, tako da se radujemo prilici da Požežane uverimo da dato obećanje i ispunjavamo na svakodnevnom nivou“,* izjavila je **Marija Kojčić, ispred Korporativnih komunikacija u kompaniji Lidl Srbija.**

Otvaranjem prodavnice u Požezi, Lidl timu se pridružilo oko 20 novih kolega, koje očekuju konkurentni uslovi rada, gde im je pored svakog plaćenog minuta rada, petodnevne radne nedelje dostupan i veliki broj benefita, poput privatnog zdravstvenog osiguranja za sve zaposlene pod jednakim uslovima. Takođe, svi novozaposleni u prodaji dobiće i 13. platu u dve rate u svojoj prvoj godini rada - sa isplatom od 50% nakon 6 meseci rada, odnosno još 50% nakon navršene godine.

**Predsednik opštine Požega Đorđe Nikitović** poželeo je dobrodošlicu Lidlu, istakavši kako je svakom mestu u kojem kompanija Lidl otvori prodavnicu, to veliko zadovoljstvo.

*„Ovo je znak da Požega kao mesto napreduje i da su potrebe naših građana sve veće. Ono što nam posebno znači jeste činjenica da je posao ovde dobilo 20 naših sugrađana. Danima unazad su nas iz okolnih mesta pitali kada će biti otvaranje, što samo po sebi govori da Požega postaje centar dešavanja u ovom delu Zlatiborskog okruga“, naveo je Nikitović.*

Povodom otvaranja, Lidl je za najmlađe stanovnike opštine obezbedio i posebne „Lupilu baby box“ pakete, kao vid podrške za sve mame iz Požege, koje se porode u Zdravstvenom centru Užice, u nedelji nakon otvaranja Lidla u ovome gradu, tačnije od 5. do 11. decembra, uključujući i 11. decembar.

Radno vreme nove prodavnice u Požezi biće svakog dana u nedelji od 8:00 do 22:00 časa.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 75 prodavnica u 42 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)